section_heading: Reprezentativna karijera
paragraph_text: Zanimljivo je da je njegova reprezentativna karijera počela i završila tako što je bio izostavljen iz selekcija za europsko prvenstvo. Usprkos tomu što su Raúlove prve 2 seniorske sezone bile uspješne tadašnji izbornik Javier Clemente nije ga pozvao za Euro 1996. u Engleskoj i morao je čekati do listopada te godine na svoj reprezentativni debi u utakmici protiv Češke, a već u narednoj utakmici protiv Jugoslavije postigao je svoj reprezentativni prvijenac. Nastupio je na 3 svjetska prvenstva (1998., 2002. i 2006.) i 2 europska (2000. i 2004.), postigavši barem 1 gol na svakom od ta 3 SP-a. 2002. godine postigao je 3 gola u grupnoj fazi, ali se zatim povrijedio u utakmici protiv Irske, čime je prvenstvo za njega bilo gotovo.